S-474/2020

Dómur

Mál þetta, sem þingfest var og dómtekið fimmtudaginn 24. september sl., er höfðað með ákæru lögreglustjórans á Suðurlandi þann 13. ágúst sl., á hendur H-kk-þgf M-kk-þgf J-kk-þgf, […]

I. fyrir umferðarlagabrot með því að hafa, að kvöldi fimmtudagsins 14. maí 2020, ekið bifreiðinni […] um Aðaltjörn á Selfossi sviptur ökuréttindum, án þess að nota öryggisbelti og undir áhrifum áfengis (vínandamagn í blóði 1,03‰).

Teljast brot ákærða varða við 1. mgr., sbr. 2. mgr. 49. gr., 1. mgr. 58. gr. og 1. mgr. 77. gr. umferðarlaga nr. 77, 2019, sbr. 1. mgr. 94. gr. og 1. mgr. 95. gr. sömu laga.

II. fyrir umferðarlagabrot með því að hafa, að kvöldi þriðjudagsins 9. júní 2020, ekið bifreiðinni […] sviptur ökurétti vestur Hafnargötu við Jónsvör í Sveitarfélaginu Vogum.

Telst brot ákærða varða við 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ellefu sinnum áður sætt refsingu, í öll skiptin vegna umferðarlagabrota. Þann 15. desember 2016 var ákærða gerð sekt meðal annars vegna aksturs undir áhrifum fíkniefna, auk þess sem hann var þá sviptur ökurétti tímabundið. Þann 23. janúar 2017, var ákærða gerð sekt meðal annars fyrir að hafa þann 22. júlí 2016 ekið undir áhrifum fíkniefna og var hann jafnframt sviptur ökurétti tímabundið. Þann 18. ágúst 2017 lauk ákærði þremur málum með sektargerð hjá lögreglustjóra, þar sem honum var gerð sekt meðal annars fyrir að hafa þann 19. mars og 11. júní það ár ekið undir áhrifum fíkniefna sem og sviptur ökurétti, og fyrir að hafa þann 26. apríl 2017 ekið sviptur ökurétti. Var hann þá jafnframt sviptur ökurétti tímabundið og settur í akstursbann. Þann 4. desember 2017, var ákærða gerð sekt fyrir að hafa þann 22. júní 2017, meðal annars ekið sviptur ökurétti og undir áhrifum fíkniefna. Var hann þá enn sviptur ökurétti tímabundið. Þann 16. febrúar 2018 var ákærði dæmdur til að sæta fangelsi fyrir að hafa þann 27. ágúst og 8. október 2017 ekið sviptur ökurétti og undir áhrifum fíkniefna, og hann jafnframt sviptur ökurétti ævilangt. Var þar um að ræða hegningarauka við síðastgreinda sektarákvörðun. Þann 14. desember 2018 var ákærði dæmdur til að sæta fangelsi, fyrir að hafa þann 12. maí sama ár ekið sviptur ökurétti og þann 28. maí sama ár ekið sviptur ökurétti sem og undir áhrifum fíkniefna, var þá áréttuð ævilöng svipting ökuréttar hans. Þann 14. febrúar 2019, var ákærði fundinn sekur um að hafa þann 25. júlí 2017, meðal annars ekið sviptur ökurétti, þann 12. september 2017, meðal annars ekið sviptur ökurétti, þann 28. janúar 2018, ekið sviptur ökurétti, þann 5. mars 2018, ekið undir áhrifum fíkniefna sem og sviptur ökurétti, þann 13. mars 2018, ekið sviptur ökurétti, þann 7. júlí 2018, ekið undir áhrifum fíkniefna sem og sviptur ökurétti og þann 30. júlí 2018, meðal annars ekið undir áhrifum fíkniefna sem og sviptur ökurétti. Var ákærða þá dæmdur hegningarauki við fyrri dóm, og enn áréttuð ævilöng svipting ökuréttar hans. Þá var ákærði þann 16. apríl 2019, fundinn sekur um að hafa þann 4. desember 2018 ekið sviptur ökurétti og var honum dæmdur hegningarauki við síðastgreindan dóm. Loks var ákærði þann 18. september 2019, fundinn sekur um að hafa þann 7. júní 2019 ekið sviptur ökurétti.

Ákærði er nú fundinn sekur um ölvunarakstur og telst það brot hans nú að virtum hegningaraukasjónarmiðum ítrekað í fjórða sinn. Ákærði er nú og fundinn sekur um akstur sviptur ökurétti í sjötta sinn, að virtum hegningaraukasjónarmiðum.

Refsing ákærða er hæfilega ákveðin fangelsi í níu mánuði. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, sbr. og 1. mgr. 94. gr. umferðarlaga nr. 77/2019, skal ákærði jafnframt greiða 20.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 2 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að árétta ævilanga sviptingu ökuréttar ákærða. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 45.132 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, H-kk-nf M-kk-nf J-kk-nf, sæti fangelsi í níu mánuði.

Ákærði greiði jafnframt 20.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 2 daga.

Ákærði er sviptur ökurétti ævilangt.

Ákærði greiði allan sakarkostnað, 45.132 krónur.

S-kvk-nf I-kvk-nf.

Ákærði er nú fundinn sekur um ölvunarakstur og telst það brot hans nú að virtum hegningaraukasjónarmiðum ítrekað í fjórða sinn. Ákærði er nú og fundinn sekur um akstur sviptur ökurétti í sjötta sinn, að virtum hegningaraukasjónarmiðum.

Refsing ákærða er hæfilega ákveðin fangelsi í níu mánuði. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, sbr. og 1. mgr. 94. gr. umferðarlaga nr. 77/2019, skal ákærði jafnframt greiða 20.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 2 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að árétta ævilanga sviptingu ökuréttar ákærða. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 45.132 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

Ákærði, H-kk-nf M-kk-nf J-kk-nf, sæti fangelsi í níu mánuði.

Ákærði greiði jafnframt 20.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 2 daga.

Ákærði er sviptur ökurétti ævilangt.

Ákærði greiði allan sakarkostnað, 45.132 krónur.

S-kvk-nf I-kvk-nf.